Animal Crossing: New Horizons

Animal Crossing: New Horizons הוא משחק וידאו מסוגת סימולציות חברתיות שפותח והופץ על ידי חברת נינטנדו עבור קונסולת הנינטנדו סוויץ' בשנת 2020. המשחק הוא החמישי בסדרת אנימל קרוסינג שהחלה את דרכה בשנת 2002. ב-New Horizons השחקנים שולטים בדמות שעוברת להתגורר באי בודד לאחר שרכשה חבילת תיירות מטום נוק. בהגיעם לאי, ביחד עם עוד שתי דמויות ללא שחקן (NPC), על השחקנים לפתח את האי ולעזור ליישב אותו. המשחק מבוסס על משחקיות לא ליניארית (ברוב המשחק אין משימה מוגדרת והשחקן יכול לפתח את האי כרצונו), איסוף משאבים, הזמנת דיירים נוספים להתגורר באי וסיוע בפתיחת מספר בתי עסק באי. פיתוח המשחק החל בשנת 2012. במאית המשחק, איה קיוגוקו (אנ') ציינה שמכניקות שהתקיימו במשחקים הקודמים חזרו גם במשחק זה על מנת לשמח את המעריצים והבטיחה שהמשחק עצמו הוא פשוט וששחקנים חדשים יכולים להישאב אליו בקלות. בהקשר לגרפיקה ולאמנות שנעשה בהם שימוש, המפתחים ציינו שהמשחק עצמו הוא מאוד פשוט ושהוא מעניק המון מקום לדמיון של השחקנים. השחקנים יכולים לעצב את מראה האי שלהם לפי רצונם, מה שמבדיל את האי של השחקן מאיים של שחקנים אחרים. המשחק הוכרז בכנס E3 2019 (אנ') דרך פרזנטציית Nintendo Direct (אנ') ולבסוף שוחרר ב-20 במרץ 2020. הביקורות היללו את המשחק ושיבחו את המשחקיות, את מערכת העיצוב שבו והכריזו שהוא המשחק הכי טוב בכל הסדרה. המשחק היה מועמד למספר פרסים והוכרז כמשחק השנה. המשחק היה הצלחה מסחרית, כאשר נמכרו מעל 40 מיליון יחידות ברחבי העולם ובכך הוא שבר את שיא "מספר היחידות למשחק קונסולה שמכרו בחודש בודד". המשחק הוא המשחק הכי נמכר בסדרה והמשחק השני הכי נמכר לנינטנדו סוויץ' (אנ'). בנוסף, המשחק הוכרז כהמשחק הכי נמכר ביפן והמשחק הכי נמכר בהיסטוריה (אנ'). הצלחת המשחק נבעה בעיקרה מתקופת השחרור שלו, פרוץ מגפת הקורונה והסגר העולמי (אנ') בשנת 2020. המשחק עזר לשחקנים לייצר קשרים עם אנשים אחרים דרך משחק משותף ברשת האונליין של הקונסולה בזמן שאלו היו נעולים בבתיהם. המשחק השפיע על מעריצים ותרם ליצירת אתר החלפות אינטרנטי (אנ'), תכנית אירוח הקשורה למשחק (אנ') וכן סדרות קומיקס ומוצרים נלווים. ב-5 בנובמבר 2021, המשחק קיבל עדכון גדול שהוסיף לו מספר תוספות ודמויות חדשות. בדומה למשחקים הקודמים בסדרה, המשחק הוא משחק סימולציה המשוחק בזמן אמיתי (יום ולילה וכן מזג האוויר מתקיימים במקביל כמו בעולם האמיתי בעזרת השעון והתאריך שמוגדרים בקונסולה). כמו בכל משחק בסדרה, המשחק מחלק את השחקנים לשני אזורים שונים: חצי הכדור הדרומי וחצי הכדור הצפוני ובכך מציג את עונות השנה בהתאם. המשחק עוקב אחר דמות אותה השחקנים יוצרים העוברת להתגורר באי בודד לאחר שרכשה חבילת תיירות מטום נוק. לאחר שטום נותן לשחקנים מצרכים בסיסיים כמו אוהל, המשחק ממשיך בצורה לא ליניארית המעניקה לשחקנים אפשרות לשחק בכל דרך שיבחרו עם מעט הגבלות, המצטמצמות ככל שהשחקנים מתקדמים במשחק. השחקנים מקבלים גישה חופשית למשאבים טבעיים כגון פירות ועצים, אותם הם יכולים לאסוף ולבנות בעזרתם פריטים שונים כדרך של "עשה זאת בעצמך" (DIY Crafting). השחקנים יכולים ללכוד חרקים ולדוג דגים, לשתול עצים ופרחים, לחצוב משאבים מסלעים ולשחות בים המקיף את האי. האי בו השחקנים מתגוררים הוא מרווח והשחקנים יכולים להניח על אדמתו רהיטים וחפצים שונים שהם הכינו בעצמם או רכשו ובכך לקשט את האי כרצונם. חפצים מסוימים זמינים רק בעונות ובחגים מסוימים (לדוגמה, חפצים הקשורים לחג המולד, הנקרא במשחק "יום הצעצועים" זמינים לרכישה בתקופת החג בעולם האמיתי). ביצוע מטלות במשחק מעניק לשחקנים תמורה בשם "נוק מיילס", בעזרתה הם יכולים לרכוש חפצים ואפשרויות המוגדרים כ"פרימיום" ממרכז השירות הממוקם באי. המטבע בו השחקנים עושים שימוש נקרא "בלס" (Bells), מטבע הקיים בכל משחקי הסדרה ואיתו השחקנים יכולים לרכוש חפצים ושירותים שונים במשחק. אפשרות חדשה במשחק, המחליפה את תחנת הרכבת ואת המונית מהמשחקים הקודמים נקראת "דודו איירליינס". על האי ממוקם נמל תעופה בעזרתו השחקנים יכולים להזמין שחקנים אחרים לבקר באי שלהם או לבקר בעצמם באיים של שחקנים אחרים בעזרת שירות האונליין של נינטנדו. בנוסף, השחקנים יכולים לטוס לאיים בודדים אחרים (שלא בבעלות שחקנים) ולחצוב שם משאבים נוספים לאי שלהם. השחקנים מתחילים את המשחק כאשר הם נוחתים באי ביחד עם שתי חיות מואנשות רנדומליות (שלפי עלילת המשחק, רכשו גם הם את אותה חבילת התיירות מטום נוק). אותן חיות הן תושבים שמתגוררים ביחד עם השחקנים באי. השחקנים יכולים לתקשר איתם ולהפוך לחברים שלהם. כאשר השחקנים השלימו משימות שונות על האי ועברו כברת דרך במשחק, טום נוק מעניק לשחקנים יותר חופש בעיצוב האי והרחבתו: בעלי חנויות ממקומות אחרים יבקרו באי ויחליטו להתיישב בו ולהקים בו את החנות שלהם: בלאת'רס הינשוף יקים על האי מוזיאון אליו השחקנים יכולים לתרום דגים, חרקים, יצירות אמנות, יצורי ים ומאובנים שהם אספו, האחיות מייבל וסייבל הקיפודות יפתחו חנות בגדים באי בה השחקנים יכולים לרכוש בגדים הקיימים במשחק וכן בגדים ששחקנים אחרים הכינו, טימי וטומי יקימו חנות על האי דרכה השחקנים יכולים לרכוש ציוד, שתילים ושאר מוצרים. לאחר שהשחקנים קנו מספר פעמים בחנות של טומי וטימי, החנות תשתדרג ותציע מוצרים נוספים. בהמשך המשחק, ההיכל המרכזי (בו ממוקם האוהל בו טום נוק משתכן ומסייע לשחקן) משתדרג והופך למרכז שירות לתושב בו נמצא "בניין העירייה" בו נמצאים טום ודמות נוספת בשם איזבל (דמות) (אנ'), מה שפותח אפשרויות חדשות עבור השחקנים להרחיב ולשנות את האי שלהם. השחקנים מתחילים את המשחק כשהם מתגוררים באוהל ובהמשך הם יכולים לשדרג אותו לבית בעזרת תשלום. ניתן לשדרג את הבית מספר פעמים, כאשר השחקנים מתחילים בבית של חדר אחד ויכולים להגיע לבית בן מספר קומות. בנוסף, השחקנים יכולים לשנות את מראה חזית הבית שלהם בתשלום. דיירים נוספים המתגוררים באי גם הם יתחילו מאוהל ובהמשך (בהתאמה להתקדמות השחקנים) יעברו לגור בבתים בנויים. לשחקנים ישנה אפשרות, דרך בניין העירייה להזיז את המבנים השונים באי (בתים וחנויות) למיקומים אחרים על האי תמורת תשלום. מטרת המשחק "הכללית" היא להעלות את הדירוג של האי מכוכב אחד לחמישה כוכבים. הדבר נעשה באמצעות קישוט האי, פתיחת כל החנויות והזמנת דיירים נוספים להתגורר בו. כאשר בניין העירייה נפתח, טום נוק מודיע לשחקנים שמשימתם היא להעלות את דירוג האי לשלושה כוכבים על מנת שהמוזיקאי ק.ק. סליידר (אנ') יבוא להופיע באי. לאחר שהשחקנים הצליחו להגיע לדירוג הספציפי, ההופעה של ק.ק. סליידר מתקיימת על האי וכתוביות הסיום מופיעות. למרות זאת, גם לאחר מכן המשחק ממשיך ולשחקנים נפתחות אפשרויות עיצוב חדשות, ביניהן האפשרות להקים ולהרוס צוקים, לפתוח ולסתום נהרות. האפשרות נקראת "הארצה" והיא מאפשרת לשחקנים לשנות את צורת האי שלהם כמעט לגמרי: הם יכולים להקים צוקים חדשים או להרוס צוקים קיימים וכן לעצב את הנהר הזורם באי בצורות שונות. המשחק מאפשר לכל שחקן להקים אי אחד לקונסולה. שירות האונליין של נינטנדו מאפשר לשחקנים להזמין ארבעה שחקנים נוספים דרך חיבור מקומי (local) או שמונה שחקנים דרך חיבור מרחוק (online) בכל זמן נתון. האפשרות מתקיימת דרך נמל התעופה הקיים על האי. המשחק תומך בשימוש בקלפי "אמיבו" השייכים לסדרת "אנימל קרוסינג". בעזרת קלפי האמיבו, השחקנים יכולים להזמין דמויות חדשות לבקר באי שלהם ואפילו להתגורר בו. שירות הענן באונליין צורף למשחק במהלך עדכון הגרסה שיצא ביולי 2020, מה שמאפשר לשחקנים לשחזר את השמירה שלהם במידה והקונסולה נשברה או אבדה. עדכונים נוספים חינמיים שוחררו גם למשחק וביניהם תיקוני באגים וחפצים שונים שנוספו למשחק. עדכונים גדולים יותר הופסקו לאחר שהמשחק התעדכן לגרסה האחרונה שלו (2.0) ב-3 בנובמבר 2021. מאחר שהמשחק משתנה בהתאם לחגים ולעונות השנה, המשחק עודכן לעיתים קרובות. העדכונים כללו בדרך כלל חפצים שונים, אירועים ולעיתים גם מכניקות משחק חדשות. רוב העדכונים מבוססים על החגים השונים, כאשר העדכון הראשון עסק ב"חג הארנב" (גרסת המשחק לחג הפסחא) באפריל 2020. עדכונים נוספים כללו את "יום הטבע" (יום כדור הארץ), פסטיבל חודש מאי (אנ'), ליל כל הקדושים, יום תרנגול ההודו (חג ההודיה) וחג הצעצועים (חג המולד). אירועים משמעותיים נוספים כגון תחילת הקיץ נוספו למשחק יחד עם חפצים חדשים. כל עדכון התואר קודם הגיע עם דמות שהופיעה במשחקים הקודמים בסדרה שבאה להתארח באי לכבוד המאורע. בנוסף, האי השתנה בהתאם לעונות השנה, כך שבחורף הוא מושלג, בסתיו העלים נושרים מהעצים ופטריות צומחות על האי וכו'. עדכונים נוספים כללו חפצים ייחודיים השייכים למשחקים השונים של נינטנדו, ביניהם ביגוד וחפצים שמקורם במשחקי "האחים סופר מריו" שנוספו למשחק לכבוד ציון 35 שנה (אנ') למותג "מריו". בפרנזטציית Nintendo Direct (אנ') שעסקה במשחק והתקיימה באוקטובר 2021, נינטנדו הכריזו על עדכון מספר 2.0 והצהירו שזהו יהיה העדכון החינמי המשמעותי האחרון שהמשחק ייקבל. העדכון החזיר את דמויותיהם של קאפ'ן וברוסטר, שתי הדמויות מביאות מבנה חדש ופעילות חדשה למשחק. בנוסף, המשחק הרחיב את "האי של הארווי", אי אליו השחקנים יכלו לטוס ובעזרת סטודיו לצילום שממוקם על האי, להצטלם עם הדיירים באי שלהם. העדכון הפך את האי של הארווי לגדול יותר ובמרכזו נפתח מעין "באזאר" בו דמויות שונות (שעד כה ביקרו באי של השחקנים באופן רנדומלי ומכרו את מרכולתם) יוכלו להתיישב בדרך קבע ולהקים את החנות שלהם שם. העדכון הוסיף חפצים חדשים לרכישה, דיירים חדשים שניתן להוסיף לאי ואת היכולת לבשל ולגדל ירקות. הפרנטצייה גם הכריזה על חבילת הרחבה בתשלום (DLC) בשם "Animal Crossing: New Horizons – Happy Home Paradise". במסגרת חבילת ההרחבה, השחקנים יכלו לעבוד במעין אתר נופש (ממוקם מחוץ לאי וכדי להגיע אליו על השחקנים לטוס) ולבנות בתי נופש לדמויות שונות הקיימות בסדרת המשחקים. חבילת ההרחבה זהה למשחק "Animal Crossing: Happy Home Designer (אנ')" לקונסולת ה-Nintendo 3DS. ההרחבה הוסיפה למשחקים בגדים וחפצים חדשים, אפשרויות חדשות לעיצוב האי ובתי השחקנים (למשל הוספת עמודים תומכים ומחיצות בתוך הבית). עדכון 2.0 החינמי שוחרר ב-3 בנובמבר 2021 וחבילת ההרחבה ב-5 בנובמבר 2021. אתר האינטרנט הרשמי של Animal Crossing: New Horizons (ביפנית) אתר האינטרנט הרשמי של Animal Crossing: New Horizons (באנגלית) האתר הרשמי של המשחק Animal Crossing: New Horizons, סרטונים בערוץ היוטיוב Animal Crossing: New Horizons, במסד הנתונים הקולנועיים IMDb (באנגלית) 'Animal Crossing: New Horizons' Gameplay Detailed, Newsweek, ‏2019-06-11 (באנגלית) Animal Crossing: New Horizons Review: The Ideal Island Trip, Digital Trends, ‏2020-03-16 (באנגלית) Chelsea Stark, Animal Crossing: New Horizons will have skin tone customization, gender-neutral hairstyles for Villagers, Polygon, ‏2019-06-12 (באנגלית אמריקאית) Nick Pino published, Animal Crossing: New Horizons adds crafting and farming, gets delayed til 2020, TechRadar, ‏2019-06-11 (באנגלית) "Animal Crossing Bugs list: All bug prices, locations, and how to catch rare bugs explained". Eurogamer.net (באנגלית בריטית). 2020-04-29. נבדק ב-2023-02-28. Sam Loveridge published, Animal Crossing: New Horizons bugs and where to catch them, gamesradar, ‏2022-07-05 (באנגלית) Julia Lee, Animal Crossing: New Horizons fish guide and complete list, Polygon, ‏2021-11-02 (באנגלית אמריקאית) Julia Lee, Where to find Iron Nuggets in Animal Crossing: New Horizons, Polygon, ‏2020-03-20 (באנגלית אמריקאית) "Animal Crossing Swimming: How to swim, get a wetsuit and diving in New Horizons explained". Eurogamer.net (באנגלית בריטית). 2020-07-03. נבדק ב-2023-02-28. Connor Sheridan published, Animal Crossing: New Horizons video shows weird and wonderful ways to decorate your island, gamesradar, ‏2020-03-06 (באנגלית) Dodo Airlines - Animal Crossing: New Horizons Wiki Guide, IGN (באנגלית) Miranda Sanchez, How Tom Nook Uses His Money and 14 More Details About Animal Crossing: New Horizons - E3 2019, IGN, ‏2019-06-20 (באנגלית) Andrew Webster, Animal Crossing: New Horizons review: one year later, The Verge, ‏2021-03-19 (באנגלית אמריקאית) Animal Crossing New Horizons review: another must-play Switch classic from Nintendo, VG247, ‏2020-03-16 (באנגלית) Miranda Sanchez, Isabelle Will Be in Animal Crossing: New Horizons - E3 2019, IGN, ‏2019-06-12 (באנגלית) Daniel Van Boom, In Animal Crossing: New Horizons the fun never stops. It's a problem, CNET (באנגלית) Julia Lee, Animal Crossing: New Horizons terraforming guide, Polygon, ‏2020-03-20 (באנגלית אמריקאית) Vic Hood published, How to terraform your island in Animal Crossing: New Horizons, TechRadar, ‏2020-05-04 (באנגלית) Animal Crossing: New Horizons to limit to one island per Nintendo Switch, www.shacknews.com Animal Crossing: New Horizons Will Let You Decorate The Whole World, Kotaku, ‏2019-06-11 (באנגלית) "Animal Crossing Island Transfers and Saves: Cloud Backup, transferring residents and using the Island Transfer Tool in New Horizons explained". Eurogamer.net (באנגלית בריטית). 2020-11-19. נבדק ב-2023-02-28. Nintendo Support: How to Update Animal Crossing: New Horizons, en-americas-support.nintendo.com Julia Lee, Animal Crossing: New Horizons’ Bunny Day event detailed, Leif revealed, Polygon, ‏2020-03-26 (באנגלית אמריקאית) Nintendo Life, Animal Crossing: New Horizons: Fall DIY Recipe List - Acorn, Pine Cone, Mushroom And Maple Leaf Furniture, Nintendo Life, ‏2021-11-01 (באנגלית בריטית) Andrew Webster, Animal Crossing: New Horizons is getting Christmas, Thanksgiving, and save data transfers, The Verge, ‏2020-11-17 (באנגלית אמריקאית) Simple Gamer, New Animal Crossing: New Horizons Summer Update Adds Diving, SimpleGamer, ‏2020-06-26 (באנגלית בריטית) Michael McWhertor, Animal Crossing: New Horizons update adding swimming, Pascal, and more, Polygon, ‏2020-06-25 (באנגלית אמריקאית) Nicole Carpenter, Animal Crossing: New Horizons Mario update includes a working warp pipe, Polygon, ‏2021-02-17 (באנגלית אמריקאית) "Animal Crossing: New Horizons gets a final, enormous free update in November". Eurogamer.net (באנגלית בריטית). 2021-10-15. נבדק ב-2023-02-28. Michelle Cachey, Everything In Animal Crossing New Horizons' 2.0 Update, ScreenRant, ‏2021-10-17 (באנגלית) Nintendo Life, Animal Crossing: New Horizons: Everything In The Final Free Update, Nintendo Life, ‏2021-11-08 (באנגלית בריטית) Nintendo Life, Happy Home Paradise Unveiled For Animal Crossing: New Horizons, Paid DLC Or In NSO Expansion Pack, Nintendo Life, ‏2021-10-15 (באנגלית בריטית)